คลอดลูกได้1เดือนไม่ได้ให้นมลูก ไม่ได้คุมกำเนิดวิธีอื่นๆมีเพศสัมพันธ์กับสามีจะท้องไหมคะ น้ำคาวปลาก็หมดแล้วแต่ประจำเดือนยังไม่มา สามีหลั่งนอกจะมีโอกาศท้องอีกไหมคะ
สวัสดีค่ะ หลังการคลอดบุตร ปกติแล้วร่างกายจะมีการสร้างฮอร์โมนที่ใช้หลั่งน้ำนม ซึ่งฮอร์โมนตัวนี้จะมีฤทธิ์การคุมกำเนิดโดยธรรมชาติอยู่ได้ประมาณ 3-6 เดือน หากให้นมบุตรยิ่งนาน อาจมีฮอร์โมนตัวนี้หลั่งมาก ก็อาจจะคุมกำเนิดได้นานกว่านั้นแต่อย่างไรก็ตาม หากไม่พร้อมมีบุตรต่อ ควรคุมกำเนิดต่อทันที วิธีที่แนะนำหากให้นมบุตรคือฝังยาคุม ฉีดยาคุม หรือรับประทานยาคุมชนิดฮอร์โมนชนิดเดี่ยว แต่หากไม่ได้นมบุตร ก็สามารถรับประทานยาคุมแบบปกติได้หากมีเพศสัมพันธ์ไม่ได้ป้องกัน แม้เพียง 1 เดือนหลังคลอดบุตรก็มีโอกาสตั้งครรภ์ เพราะการตกไข่ในผู้หญิงแต่ละคนต่างกัน บางคนก็สามารถกลับมาตกได้เลยหลังคลอด แต่มีน้อยมากๆ